Zane Palmer var på USAs lag til OL i Sarajevo i 1984, men deltok ikke i noen av OL-rennene. Han har bodd i Winter Park og vært tilknyttet Steamboat Springs Winter Sports Club. Etter at han la opp som skihopper, har han vært trener på lokalt nivå, og også hovedtrener for USAs hopplandslag. Siden 2007 har han vært trener i Ski & Snowboard Club Vail. Han ble tatt opp i The American Ski Jumping Hall of Fame i 2012.